《美李颐老易》
宋代·赵汝腾

易之广大，无方无体。
何图授羲，斯文天启。
爰画以象，是陈八物。
演六十四，阖辟伸屈。
文系繇辞，二千爻旨。
孔绝韦编，十翼备矣。
后来濂洛，发明几尽。
万世学者，於此取信。
弘毅李君，以身体易。
消长验气，吉凶考德。
方初学时，四载忘寐。
感苍筤竹，至产于地。
盖三十年，然后成书。
其语不费，其趣有余。
予得其稿日置书案。熟视厥履，
为之三叹。道无隐显，
形上繇下。修辞立诚，
穷神知化。

作者简介：赵汝腾（？－1261年），字茂实，号庸斋。居福州（今属福建）。生年不详，卒于宋理宗景定二年。宝庆二年，（公元一二二六年）第进士。历迁籍田令。如试职馆，授秘书省正字。累官礼部尚书，兼给事中。入奏前后奸谀兴利之臣，很是切直。后官终翰林学士承旨。汝腾着有庸斋集六卷，《四库总目》传于世。宋太宗八世孙，宝庆二年（1226年）进士。历官差主管礼、兵部架阁，迁籍田令。累官权工部尚书兼权中书舍人。不久被罢免。又用为礼部尚书兼给事中。拜翰林学士。晚年号紫霞翁，景定二年（1261年）卒。谥忠靖。着有《庸斋集》六卷。